แนวโน้มดัชนีเช้านี้แกว่งแคบ
นักวิเคราะห์ฯคาดตลาดหุ้นไทยเช้านี้แกว่งแคบ รอปัจจัยใหม่หนุน ห้แนวรับ 1,305-1,306 แนวต้าน 1,314-1,315 จุด
19 ต.ค. 2555

นักวิเคราะห์ฯคาดตลาดหุ้นไทยเช้านี้แกว่งแคบ รอปัจจัยใหม่หนุน ห้แนวรับ 1,305-1,306 แนวต้าน 1,314-1,315 จุด          นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้แกว่งตัวในกรอบแคบ โดยตลาดกำลังรอปัจจัยใหม่เข้ามา โดยเฉพาะจากการประชุมอียูที่มีในวันที่ 18-19 ต.ค.นี้           สำหรับตลาดหุ้นอื่นในภูมิภาคเอเชียเช้านี้ส่วนใหญ่จะมาในทางลบ ซึ่งปัจจัยจากสหรัฐฯเมื่อคืนที่ผ่านมาก็มีตัวเลขเศรษฐกิจที่ออกมาคละกันทั้งดีกว่าคาด และแย่กว่าคาด โดยตัวเลขชี้นำเศรษฐกิจของสหรัฐฯออกมาดีกว่าคาด แต่ตัวเลขจำนวนผู้ขอรับสวัสดิการว่างงานออกมาเพิ่มขึ้น ซึ่งถือว่าแย่กว่าคาดและเป็นปัจจัยลบ           อย่างไรก็ดี หากมองที่ Flow ดูเหมือนจะมีสัญญาณการกลับมา จากที่นักลงทุนต่างชาติได้ซื้อสุทธิต่อเนื่องเป็นวันที่ 2 ดังนั้นหากตลาดฯจะปรับตัวลงคงจะไม่มาก           ทั้งนี้ ในวันนี้ควรติดตามตัวเลขยอดขายบ้านมือ 2 ของสหรัฐฯในวันนี้ และคำสั่งซื้อสินค้าภาคโรงงานของอิตาลีงวดเดือนสิงหาคม พร้อมให้แนวรับ 1,305-1,306 จุด แนวต้าน 1,314-1,315 จุด